In nomine sanctæ et individuæ Trinitatis. Ludovicus, Dei gratia victoriosissimus rex Francorum, notum omnibus fieri volumus, tam presentibus quam futuris, pro remedio et salute animarum nostrarum et successorum nostrorum, nos concessisse canonicis apud Dei-Locum religiose viventibus, successoribusque suis ibidem similiter victuris, omnia in Ota usibus suis necessaria, sive ad construendum ibidem monasterium, sive domos, sive ad pascenda animalia, sive pecora, vel ad quoslibet alios usus. Concessimus etiam eis circa præfatum locum terram planam. Hoc autem donum ut stabile et ratum permaneat, sigilli nostri impressione signari voluimus. Hoc actum est Senonis, testibus Henrico, archiepiscopo Senonum; S. abbate Sancti-Dyonisii; Isnardo, vicomite Joviniacensi; Radulfo de Peronia; anno ab Incarnatione Domini Mº Cº XXXIIº; Ludovico rege Francorum regnante, XXVIº anno; indictione Xº. Stephanus, cancellarius, scripsit.